Diari Oficial de la Generalitat Valenciana


Sumari del DOGV 6660, del 28-11-2011 (2011/12151)

DECRET 183/2011, de 25 de novembre, del Consell, pel qual es modifica el Decret 5/2009, de 9 de gener, del Consell, de creació del Consell Assessor de Ramaderia de la Comunitat Valenciana.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/11/25/183/dof/vci/html**

### Dades del document

Número de DOGV
:   6660

Data del DOGV
:   28-11-2011

Secció del DOGV
:   I. DISPOSICIONS GENERALS

Número del document
:   2011/12071


Data del document
:   25-11-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * reglament intern
    * legislació
    * sector agrari

DECRET 183/2011, de 25 de novembre, del Consell, pel qual es modifica el Decret 5/2009, de 9 de gener, del Consell, de creació del Consell Assessor de Ramaderia de la Comunitat Valenciana. [2011/12659]  
PREÀMBUL  
  
En la Llei 6/2003, de 4 de març, de la Generalitat, de Ramaderia de la Comunitat Valenciana, en l'article 9 es preveu la creació del Consell Assessor de Ramaderia de la Comunitat Valenciana, com a òrgan de participació, assessorament i consulta de la Generalitat en matèria de ramaderia.  
En el Decret 5/2009, de 9 de gener, del Consell, de creació del Consell Assessor de Ramaderia de la Comunitat Valenciana, es va establir la constitució, la composició i les funcions d'este Consell Assessor, i li s'atribuí com a funció principal la d'assessorar el Consell i la seua administració en les matèries de producció i sanitat animal i seguretat alimentària, en tots els assumptes que li siguen sotmesos pel conseller o per la consellera competent en matèria de ramaderia.  
En el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com les diferents secretaries autonòmiques que les integren, es reforma l'organització bàsica de l'administració autonòmica valenciana i es modifica el nombre, la denominació i les competències de les conselleries que hi ha, i es crea la Conselleria d'Agricultura, Pesca, Alimentació i Aigua, a la qual s'assignen les competències en matèria d'agricultura, ramaderia, pesca, alimentació i recursos hídrics.  
La nova composició del Consell sorgida del Decret 75/2011, de 24 de juny, pel qual s'establix l'estructura bàsica de la Presidència i de les conselleries de la Generalitat, en l'article 23 s'establix la nova estructura bàsica directiva de la Conselleria d'Agricultura, Pesca, Alimentació i Aigua, la qual cosa ha derivat en l'aprovació del Decret 113/2011, de 2 de setembre, del Consell, pel qual va establir el Reglament Orgànic i Funcional de la Conselleria d'Agricultura, Pesca, Alimentació i Aigua.  
  
A la vista de l'anterior, es fa necessari adequar l'actual composició del Consell Assessor de Ramaderia de la Comunitat Valenciana, que plasme l'actual estructura orgànica de la Conselleria d'Agricultura, Pesca, Alimentació i Aigua.  
En virtut de tot l'anterior, complits els tràmits procedimentals previstos en l'article 43 de la Llei del Consell, a proposta de la consellera d'Agricultura, Pesca, Alimentació i Aigua i amb la deliberació prèvia del Consell, en la reunió del dia 25 de novembre de 2011,  
  
  
DECRETE  
  
Article únic  
Aprovació de la modificació del Decret 5/2009, de 9 de gener, del Consell, de creació del Consell Assessor de Ramaderia de la Comunitat Valenciana.  
Es modifica l'article 3 del Decret 5/2009, de 9 de gener, del Consell, de creació del Consell Assessor de Ramaderia de la Comunitat Valenciana, que queda redactat en els termes que figuren en l'annex.  
  
  
  
DISPOSICIÓ ADDICIONAL  
  
Única. Incidència pressupostària  
El compliment i el posterior desenvolupament d'este decret no podrà tindre cap incidència en la dotació dels capítols de gasto assignats a la conselleria en la data de la seua publicació i, en tot cas, hauran de ser atesos amb els mitjans personals i materials de la conselleria competent per raó de la matèria.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà al de la publicació en el Diari Oficial de la Comunitat Valenciana.  
  
València, 25 de novembre de 2011  
  
El president de la Generalitat,  
ALBERTO FABRA PART  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA  
  
  
ANNEX  
  
Nova redacció de l'article 3 del Decret 5/2009, de 9 de gener, del Consell, de creació del Consell Assessor de Ramaderia de la Comunitat Valenciana  
  
1. El Consell Assessor de Ramaderia de la Comunitat Valenciana estarà compost per president/a, vicepresident/a, secretari/a i vocals:   
  
a) La Presidència del Consell Assessor correspon al titular o la titular de la conselleria amb competències en matèria de ramaderia.  
b) La Vicepresidència del Consell Assessor correspon al titular o la titular de la direcció general amb competències en matèria de ramaderia.  
c) La Secretaria del Consell Assessor correspon al cap del servici amb competències en matèria de sanitat i benestar animal.  
d) Els/les vocals, designats per la persona a qui corresponga la presidència del Consell Assessor de Ramaderia de la Comunitat Valenciana, seran:   
1r. Un/a representant proposat/da per cada una de les organitzacions professionals agràries i de les associacions empresarials amb implantació en el sector ramader valencià.  
2n. Dos veterinaris/es dels servicis veterinaris oficials de la Generalitat per a les competències de control veterinari animal i zootècnic.  
  
2. Podran participar en les reunions del Consell Assessor, quan la naturalesa dels assumptes que cal tractar ho requerisca i, en tot cas, a convocatòria del seu president/a, representants dels ajuntaments de la Comunitat Valenciana, a través de la Federació Valenciana de Municipis i Províncies, de les cambres agràries, dels sindicats de treballadors més representatius, dels col·legis professionals, de les associacions de protecció i defensa dels animals i de les organitzacions de consumidors i usuaris, així com d'altres conselleries de la Generalitat.


Còpia Permalink ELI